Stephen Hendry

Stephen Gordon Hendry, MBE, profesionalni je škotski snukeraš. Godine 1990. postao je (i do danas ostao) najmlađi svjetski prvak u snukeru.Hendryjeva biografija na biogs.com Nakon toga je još šest puta bio svjetski prvak te sa sedam titula drži rekord. Osim toga, bio je br. 1 na listi najboljih snukeraša osam uzastopnih godina (od 1990. do 1998) i ponovo u sezoni 2006/2007. Drugi je po broju osvojenih rangirnih turnira (36), a treći po broju postignutih trocifrenih brejkova, u koje spada i 11 maksimalnih. U maju 2012. objavio je da okončava karijeru. Nakon osam godina pauze, u septembru 2020, objavljen je njegov povratak na svjetsku snukersku turneju.

 Karijera 
 Amaterske godine (1981-1985) 
Počeo je igrati snuker s 12 godina (1981). Dvije godine kasnije osvojio je škotsko U-16 prvenstvo. Također se pojavio u BBC-jevoj juniorskoj verziji turnira Pot Black. Naredne godine osvojio je Škotsko amatersko prvenstvo i također postao najmlađi učesnik Svjetskog amaterskog prvenstva ikad. Nakon odbrane titule na Škotskom amaterskom prvenstvu 1985. prelazi u profesionalce. Sa 16 godina i tri mjeseca postao je najmlađi profesionalac u historiji.

 Rane profesionalne godine (1986-1988) 
U svojoj prvoj sezoni došao je do 1/16 finala na Classicu, a postao je i najmlađi prvak Škotske. Također je postao najmlađi igrač u historiji koji se kvalificirao za Svjetsko prvenstvo; taj rekord još nije srušen. Izgubio je 10-8 od Willieja Thornea, koji ga je aplauzom ispratio iz dvorane. Sljedeće godine odbranio je titulu škotskog prvaka i došao do četvrtfinala na Grand Prixu i SP-u (gdje ga je rezultatom 13-12 porazio branilac titule, Joe Johnson), te do polufinala na Classicu. S Mikeom Hallettom osvojio je Svjetsko prvenstvo parova te godine. U sezoni 1987/1988. osvojio je svoje prve rangirne titule: Grand Prix (10-7 u finalu protiv Dennisa Taylora) i British Open. Osim toga, pobijedio je na još tri druga turnira, odbranivši i titulu prvaka Škotske i titulu u parovima (opet sa Hallettom), čemu je dodao i Australian Masters. Do kraja te sezone došao je do četvrtog mjesta na listi najboljih svjetskih snukeraša, a BBC Scotland proglasio ga je za sportsku ličnost godine.

Sljedeće sezone nije osvojio nijedan rangirni turnir iako je osvojio New Zealand Masters i onaj "pravi" Masters u Londonu.

 Svjetski prvak i svjetski br. 1 (1989-1999) 
Sezona 1989/1990. bila je početak Hendryjeve dominacije. Te sezone osvojio je UK Championship, Dubai Classic, Asian Open, Scottish Masters, Wembley Masters i svoje prvo Svjetsko prvenstvo, pobijedivši u finalu Jimmyja Whitea 18-12"1990 - Cue Stephen Hendry", BBC Sport, 12. 4. 2002., što ga je u 21. godini života dovelo na vrh liste najboljih snukeraša. Sljedeće sezone postavio je rekord osvojivši pet rangirnih turnira, uključujući i svoj treći Masters (u finalu je pobijedio Halletta 9-8 nakon zaostataka 0-7 i 2-8). Međutim, nije uspio odbraniti titulu svjetskog prvaka, izgubivši u četvrtfinalu od Stevea Jamesa. U sezoni 1991/1992. ponovo je postao svjetski prvak (opet protiv Whitea), osvojivši 10 uzastopnih frejmova nakon zaostatka 8-14, dodavši tome i titule na Grand Prixu i Welsh Openu. Također je osvojio i Masters, a u Matchroom League postigao je i svoj prvi maksimalni brejk na službenom takmičenju. Godinu kasnije zadržao je titulu svjetskog prvaka i peti put uzastopno osvojio Masters. Sljedeće godine opet je bio svjetski prvak, tijesno pobijedivši u finalu opet Whitea 18-17.

U sezoni 1994/1995., nakon što mu je dodijeljen Red Britanskog carstva, osvojio je 3 rangirna turnira, uključujući SP i UK Championship, koje je odbranio i naredne sezone. U finalu UK Championshipa 1994. pobijedio je Kena Dohertyja 10-5, uz 7 trocifrenih brejkova. Novinar David Hendon opisao je Hendryjevu igru u ovom meču kao "možda najbolje što je iko ikad odigrao". Niz uspjeha u sezoni 1995/1996. nastavio se s 3 titule, uključujući SP, čijim se osvajanjem (pobijedivši u finalu Petera Ebdona 18-12) izjednačio po broju naslova svjetskih prvaka s Reardonom i Steveom Davisom (6). 1997. godine drugi je put osvojio nagradu BBC Scotlanda za sportsku ličnost godine, uz još 3 rangirna turnira, iako ga je Doherty spriječio da 6. put zaredom postane svjetski prvak, pobijedivši ga u finalu 18-12.

U sezoni 1997/1998. izgledalo je da Hendryjeva dominacija u snukeru slabi jer je te sezone osvojio samo 1 rangirni turnir (Thailand Masters). U finalu Mastersa 1998. vodio je protiv svog dobrog prijatelja, Marka Williamsa, 9-6 i trebao mu je još samo 1 frejm za pobjedu. Međutim, propustio je brojne prilike da završi meč i na kraju izgubio 9-10, nakon što je posljednji frejm riješen na vraćenoj crnoj kugli.Ako rezultat u frejmu bude izjednačen nakon što su ubačene sve kugle, crna kugla vraća se na svoju početnu poziciju na stolu i igra se nastavlja dok je neko ubaci ili promaši. Ovaj meč mnogi smatraju jednim od najboljih u historiji snukera. Također je pao i s 1. mjesta liste najboljih snukeraša, prvi put nakon 1990, a izgubio je i u 1. kolu SP-a (4-10 od Whitea). Sezonu 1998/1999. počeo je ponižavajućim porazom 0-9 od nepostavljenog Marcusa Campbella u 1. kolu UK Championshipa. Ipak, krajem sezone ponovo je "živnuo" i osvojio 2 posljednja turnira u takmičarskom kalendaru: Scottish Open i rekordnu 7. titulu svjetskog prvaka. Nakon pobjede u polufinalu 17-13 protiv O'Sullivana, u finalu je bio nešto uvjerljiviji, pobijedivši budućeg dvostrukog svjetskog prvaka, Marka Williamsa, 18-11. To je bila Hendryjeva posljednja titula svjetskog prvaka.

 1999-2010. 
Hendry je izvrsno počeo sezonu 1999/2000. osvojivši 2 od prva 3 turnira te sezone, uključujući British Open, na kojem je ostvario svoj peti službeni maksimalni brejk i prvi u finalu rangirnog turnira. Međutim, doživio je iznenađujući poraz u 1. kolu SP-a 2000, gdje je bolji bio debitant Stuart Bingham. U odnosu na Hendryjeve visoke standarde sezona 2000/2001. bila je razočaravajuća jer prvi put nije uspio osvojiti rangirni turnir još od sezone 1989/1990, plasiravši se u samo jedno finale. Ipak, osvojio je European Open naredne sezone i došao blizu 8. titule svjetskog prvaka. Nakon što je u polufinalu SP-a eliminirao O'Sullivana (17-13), koji je branio titulu, u finalu je tijesno poražen od Ebdona 17-18. Nakon toga je osvojio Welsh Open u sezoni 2002/2003. i British Open sezonu poslije, a posljednju rangirnu titulu osvojio je na Malta Cupu 2005. Međutim, nakon O'Sullivanove odluke da ne nastupi na istom turniru 2006. Hendry se vratio na 1. mjesto liste najboljih snukeraša u sezoni 2005/2006. zbog kontinuiranih plasmana u završne faze turnira, iako, po njegovom priznanju, nije igrao u onoj staroj formi."In-form Carter ends Hendry hopes ", BBC Sport, 30. 4. 2007. Došao je do finala UK Championshipa 2006. Taj je turnir zapamćen po njegovom četvrtfinalnom meču protiv O'Sullivana, koji je Englez neočekivano predao pri Hendryjevom vodstvu 4-1. U polufinalu je nadoknadio zaostatak 5-7 protiv Graemea Dotta (tadašnjeg aktuelnog svjetskog prvaka) i slavio 9-7, ali je u finalu izgubio od Ebdona 6-10. Nakon razočaravajuće sezone 2007/2008, Hendry se neočekivano plasirao u svoje 12. polufinale na SP-u, nadmašivši po tome Steve Davisa (11). S 39 godina postao je najstariji igrač koji je došao do polufinala SP-a još od Terryja Griffithsa 1992. godine.

Sezonu 2008/2009. počeo je porazima u svoja 2 prva meča; na Northern Ireland Trophyju bolji je bio Stephen Lee (1-5), a na Shanghai Mastersu Ricky Walden (4-5). Nešto više uspjeha imao je na Grand Prixu, gdje je u 1. kolu pobijedio Davida Gilberta (5-4), ali je u narednom izgubio od kasnijeg pobjednika, Johna Higginsa (2-5). Ipak, na idućem rangirnom turniru u Bahreinu došao je do polufinala, u kojem ga je porazio Matthew Stevens (4-6). Na sljedeća 3 turnira (UK Championship, Masters i Welsh Open) poražen je u 1. kolu, i to, redom, od Leeja, Neila Robertsona i Martina Goulda. Donekle se vratio u formu na China Openu, gdje je došao do četvrtfinala (preko Roberta Milkinsa i Waldena), u kojem je bolji bio kasniji osvajač turnira, Peter Ebdon. Na SP-u 2009. u 1. kolu porazio je Williamsa 10-7, što mu je osiguralo plasman među 16 najboljih snukeraša naredne sezone. Idući protivnik bio mu je Ding Junhui, koga je pobijedio 13-10. U ovom meču Hendry je zabilježio jubilej: 1000. frejm koji je osvojio u Crucible Theatreu (u tom frejmu nanizao je 140 poena). 28. aprila Hendry je ostvario maksimalni brejk u četvrtfinalnom meču protiv Shauna Murphyja."Hendry behind despite 147 break ", BBC Sport, 28. 4. 2009. Na kraju je ipak poražen 11-13."" "Murphy ousts Hendry to make semis", BBC Sport, 29. 4. 2009. Sa 40 godina postao je najstariji igrač koji je postigao maksimalni brejk na nekom rangirnom turniru i tek drugi igrač (nakon O'Sullivana) s više od 1 maksimuma u Crucibleu. Sezonu je završio na 10. mjestu liste, ispavši iz prvih 8 prvi put od sezone 1987/1988.

U sezoni 2009/2010. Hendry je dobio mečeve 1. kola na svim turnirima, ali nije uspio doći do četvrtfinala sve do China Opena, gdje ga je savladao Mark Allen 4-5, iako je Hendry imao vodstvo od 4-2. Na Mastersu je izgubio u 1. kolu. U istoj fazi SP-a protivnik mu je bio Kinez Anda Zhang. Zhang je vodio 7-9 i bio na frejm do velike pobjede, ali je Hendry dobio 3 posljednja frejma i prošao u 2. kolo. Na pres-konferenciji nakon ovog meča priznao je da bi, u slučaju da je izgubio, ozbiljno razmislio o povlačenju iz snukera. U 2. kolu deklasirao ga je Mark Selby rezultatom 5-13. Osim turnira iz službenog takmičarskog kalendara, nastupio je i na pozivnom turniru za seniore pod nazivom Legende snukera, koji je i osvojio, savladavši u finalu Dohertyja 5-3. Još jedan važan događaj bio je izazivački meč u Pekingu protiv Junhuija, u kojem je Hendry poražen 6-13.

 2010-2012.
Na početku sezone 2010/2011. Hendry je izgubio u 1. kolu Shanghai Mastersa od Goulda (2-5).Mečevi i rezultati Shanghai Mastersa 2010 , Global Snooker. Na World Openu u Glasgowu pobijedio je Bjorna Haneveera i Marka Davisa, da bi zatim izgubio 1-3 od O'Sullivana.Rezultati World Opena 2010 , Global Snooker. Na UK Championshipu u Telfordu prvi protivnik bio mu je White. Iako se tokom cijelog meča mučio sa svojom igrom, uspio je pobijediti 9-8, nanizavši pobjednički brejk u odlučujućem frejmu. No već u narednom kolu porazio ga je Williams 6-9."2010 12BET.com UK Championship", WWW Snooker. Hendry je kasnije rekao da je frustriran svojom formom i otkrio da posljednjih 10 godina pati od tzv. jipsa, tj. nevoljnih pokreta ili manjih grčeva koji utječu na slabljenje fine motorike mišića, zbog čega nije u mogućnosti gađati "kroz kuglu" i zbog čega promašuje i najjednostavnije udarce."Hendry reveals 10-year battle with the 'yips'", BBC Sport, 8. 12. 2010. Naredni turnir na kojem je nastupio bio je Masters, gdje je izgubio 3-6 od tada aktualnog svjetskog prvaka Robertsona.Masters 2011, WWW Snooker. Ostvario je svoj 10. maksimalni brejk (na službenim takmičenjima) na Welsh Openu u 1. frejmu meča osmine finala protiv Stephena Maguirea, ali je na kraju izgubio taj meč. Na China Openu "pomeo" je Stevensa 5-0 u 1. kolu, ali ga je u narednom porazio Junhui (2-5).China Open 2011 , Global Snooker. U 1. kolu SP 2011. pobijedio je Joea Perryja u odlučujućem frejmu, no u narednom ga je deklasirao Selby 4-13.Rezultati sa SP 2011., BBC Sport, 22. 4. 2011.

Sezonu 2011/2012. počeo je na 1. turniru iz serije Players Tour Championship i izgubio 3-4 od Kyrena WilsonaRezultati s PTC-a 1, World Snooker, 16. 6. 2011., zbog čega je pao na 17. mjesto WPBSA-liste, što je bio prvi put nakon sezone 1987/1988. da Hendry nije među prvih 16."Hendry Targets Top Eight", World Snooker, 13. 7. 2011. Ipak, vratio se među top 16 nakon plasmana u 2. kolo Australian Goldfields Opena."Bingham climbs to 12th", Sky Sports, 25. 7. 2011. U septembru je poražen u 1. kolu Shanghai Mastersa od Milkinsa (1-5).Shanghai Masters 2011, WWW Snooker., zbog čega je opet ispao iz prvih 16 (na 21. mjesto).Rejting-lista nakon PTC-a 6, World Snooker; preuzeto: 21. 11. 2011.

Uspio se kvalificirati za UK Championship 2011. nakon što je u posljednjem kolu kvalifikacija savladao Gerarda Greenea 6-2. To je bio njegov prvi kvalifikacijski meč nakon 1989."UK Championship Qualifiers 2011 - Stephen Hendry's Reaction", Maximum Snooker, 15. 11. 2011. Ipak, već u 1. kolu porazio ga je zemljak Maguire."Stephen Hendry suffers first round knockout", BBC Sport, 3. 12. 2011. U januaru 2012. došao je do polufinala 12. turnira iz PTC-serije, ali ga je opet tijesno porazio Maguire (3-4). Hendryju je bio potreban ulazak u finale kako bi se plasirao unutar 24 igrača na PTC-ovoj tabeli i tako osigurao učešće na završnom turniru serije."Maguire Breaks Trophy Drought", World Snooker, 8. 1. 2012. U kvalifikacijama za German Masters 2012. Hendryja je pobijedio James Wattana 1-5, zbog čega Hendry prvi put nakon 15 godina nije nastupio na jednom rangirnom turniru."Hendry to miss first event in 15 years", Eurosport, 26. 11. 2011. Kvalificirao se za Welsh Open pobjedom 4-0 protiv Norvežanina Kurta Maflina. U 1. kolu igrao je protiv aktuelnog osvajača Mastersa, Neila Robertsona, i zabilježio do tog trenutka najbolji rezultat sezone pobijedivši ga 4-1."Steve Davis, Stephen Hendry and Ken Doherty qualify for Welsh Open", BBC Sport, 11. 2. 2012."Stephen Hendry beats Neil Robertson in first round", BBC Sport, 14. 2. 2012. Međutim, u 2. kolu glatko ga je porazio Mark Allen (0-4). Još je jednom igrao protiv Robertsona, i to u 1. kolu World Opena, nakon što je u kvalifikacijama pobijedio Mikea Dunna 5-2, ali je ovaj put Robertson slavio 5-3."Hendry qualifies for World Open", Eurosport, 14. 1. 2012."Milkins puts Maguire out of World Open", Eurosport, 29. 2. 2012. Hendry je dobio četvrti od 5 mečeva u kvalifikacijama ove sezone kad je savladao Yu Delua 5-1 i osigurao mjesto na China Openu."Hendry Earns China Spot", World Snooker, 25. 2. 2012. U 1. kolu savladao je Martina Goulda 5-4 u dramatičnoj završnici na posljednjoj crnoj kugli."Robertson survives hair-raising experience in China", Eurosport, 26. 3. 2012. Nakon toga je treći put uzastopno u 1/8 finala nekog rangirnog turnira igrao protiv Robertsona, koji je opet slavio 5-3.Rezultati China Opena 2012., BBC Sport, 30. 3. 2012.

 Povlačenje 
Opet kroz kvalifikacije, osigurao je rekordno 27. uzastopno učešće na SP 2012, pobijedivši opet Yua 10-6."Stephen Hendry wins Crucible qualifier", BBC Sport, 15. 4. 2012. Već prvog dana SP-a, u meču 1. kola protiv Binghama, postigao je svoj 11. maksimalni brejk i 3. u Crucibleu."Hendry rolls back the years with jaw-dropping 147 on opening day at World Championships", Daily Mail, 21. 4. 2012.Davor Budimir, "Stephen Hendry napravio maksimalni brejk!", Bilijar.info, 21. 4. 2012. Na kraju je slavio 10-4, nakon čega je uslijedio meč protiv branioca titule, Johna Higginsa. Higgins je cijelu sezonu igrao loše, pa ni ovaj meč nije bio izuzetak; Hendry ga je "pregazio" 13-4, što mu je bila prva pobjeda protiv svog zemljaka na rangirnom turniru još od 2003. Time se plasirao u četvrtfinale SP-a 19. put u karijeri (a samo je 8 igrača uopće učestvovalo na SP-u toliko puta ili više)."World Snooker Championship 2012: Hendry crushes Higgins", BBC Sport, 28. 4. 2012. Međutim, u četvrtfinalu ga je deklasirao još jedan zemljak, Maguire, rezultatom 13-2. Odmah nakon tog meča Hendry je objavio da se povlači iz snukera navevši kao razloge nezadovoljstvo svojom igrom posljednjih godina i teškoće u balansiranju između takmičarskih, komercijalnih i porodičnih obaveza i otkrivši da je odluku donio 3 mjeseca ranije."Stephen Hendry retires after World Snooker Championship defeat", BBC Sport, 1. 5. 2012.Davor Budimir, "Posljednji meč velikog šampiona", bilijar.info, 2. 5. 2012.

 Povratak 
Nakon osam godina, 1. septembra 2020, objavljeno je da je Hendry prihvatio pozivnicu za učešće na turnirima u dvije sljedeće sezone.

 Status 
Hendry je osvojio 75 profesionalnih titula, po čemu je drugi na vječnoj listi, iza Stevea Davisa. Ipak, imao je najviše osvojenih rangirnih titula (36) do 2020, kada ga je pretekao O'Sullivan. Također ima i četiri ekipne titule, te nekoliko amaterskih.

U njegove ostale rekorde spadaju broj uzastopnih titula na istom turniru, najduži niz pobjeda (na rangirnim turnirima), najviše trocifrenih brejkova u jednom meču (sedam), najviše trocifrenih brejkova na jednom turniru (16) i najviše godina na broju 1. Postao je tek drugi igrač koji je ostvario više od jednog maksimalnog brejka u Crucibleu i najstariji igrač koji je postigao maksimalni brejk na nekom profesionalnom takmičenju. Također je rekorder po najdužem boravku među top 16 snukeraša (23 uzastopne sezone).

 Stil igre 
Hendry teži tome da igra u ravnomjernom i stabilnom ritmu. Često koristi sada već univerzalnu taktiku da ubaci plavu kuglu s jakim "prednjim felšom" na bijeloj nakon čega bijela odlazi u klaster crvenih kugli i razbija ih, što mu omogućava nizanje brejkova. Osim konzistentnosti u pravljenju brejkova, ključ za njegov uspjeh bila je njegova sposobnost ubacivanja "dugih" kugli, kao i vješto ubacivanje kugli u srednje rupe tokom brejka. Tokom karijere igrao je veoma napadački, češće nego što je odustajao od prilično teških udaraca, pokušavajući radije razviti crvene kugle što ranije u frejmu nego čekati dok svaka otvorena crvena kugla bude ubačena. Na ovaj je način postigao više od 700 trocifrenih brejkova.Igrači s najviše trocifrenih brejkova , Snukerska arhiva Chrisa Turnera. Međutim, nakon što se njegov visoki standard u pravljenju brejkova i ubacivanju "dugih" kugli smanjio, Hendryjevi agresivni instinkti daju njegovim protivnicima više prilika nego što je to ranije bio slučaj. Ipak, u skorije vrijeme, nakon rada s Chrisom Henryjem, koji je bio trener Petera Ebdona kad je Ebdon osvojio SP 2002. godine, Hendry se dosta fokusirao na odbrambeni dio svoje igre, za koji je Clive Everton rekao da je bolji nego ikad u Hendryjevoj karijeri.

 Lični život 
Hendry je rođen u South Queensferryju (Edinburgh), ali je odrastao u Fifeu, gdje je pohađao srednju školu. Danas živi u gradiću Auchterarderu sa svojom suprugom Mandy, kojom se oženio 1995, i 2 sina: Blaineom (r. 1996) i Carterom (r. 2004). 2014. godine Hendry je napustio svoju suprugu nakon 19 godina braka i preselio se u Englesku radi veze sa 26-godišnjom glumicom i dječijom zabavljačicom Lauren Thundow, koju je upoznao na jednom snukerskom turniru 2013.

Ima jednocifreni hendikep (u golfu). Uživa u pokeru i pojavio se u nekoliko turnira koji su prikazani na TV-ekranima. Također se dosta zanima za nogomet, a navija za Hearts.

Tokom povratka u Škotsku nakon Thailand Opena 2003. slomljen mu je štap. Taj štap, koji je imao od svoje 14. godine nakon što ga je kupio za 40 funti, bio je štap kojim je osvojio svih 7 titula svjetskog prvaka."Hendry's cue crisis", BBC Sports, 1. 9. 2003. Nakon napada 11. septembra 2001. od svih snukeraša zahtijeva se da svoje štapove stave s ostalom prtljagom u tovarne prostore aviona, gdje su podložni oštećenjima."Damages claim over bent cue", BBC News, 11. 4. 2003.

U julu 2011. Porezna uprava podnijela je zahtjev na sudu u Glasgowu za likvidaciju Hendryjeve firme zbog neplaćenog poreza."Stephen Hendry firm faces being closed down by taxman", express.co.uk, 9. 7. 2011.

 Uspjeh po sezonama 
 Turnir 1985/1986. 1986/1987. 1987/1988. 1988/1989. 1989/1990. 1990/1991. 1991/1992. 1992/1993. 1993/1994. 1994/1995. 1995/1996. 1996/1997. 1997/1998. 1998/1999. 1999/2000. 2000/2001. 2001/2002. 2002/2003. 2003/2004. 2004/2005. 2005/2006. 2006/2007. 2007/2008. 2008/2009. 2009/2010. 2010/2011. 2011/2012.Pob-Por u karijeri UK ChampionshipNNNFPPPFČFFPPPF1RPFPFČFČFF2RPFF1R1R2R2R1R5/23 MastersNNNPPPPPFČFPČFF1RČFPFČFF1RČF1RPF1R1R1R1RN6/23 1RČF2RPFPČFPPPPPF1RP1RČFFČFPFČF1R2RPFČF2R2RČF7/27

Legenda za tabeluNnije učestvovao#R poražen u ranijoj fazi takmičenjaČFčetvrtfinalistPFpolufinalistFfinalistPpobjednik

 Finala 
 Rangirni turniri: 57 (36-21) 
{|
|-
| style="width:40%; vertical-align:top; text-align:left;"|
Legenda Svjetsko prvenstvo (7–2) UK Championship (5–5) Ostalo (24–14)

IshodBr.GodinaTurnirProtivnik u finaluRezultatPobjednik 1. 1987. Grand Prix  Dennis Taylor10–7Pobjednik 2. 1988. British Open  Mike Hallett13–2Finalist 1. 1988. UK Championship  Doug Mountjoy12–16Pobjednik 3. 1989. Asian Open  James Wattana9–2Pobjednik 4. 1989. Dubai Classic  Doug Mountjoy9–2Pobjednik 5. 1989. UK Championship  Steve Davis16–12Finalist 2. 1989. International Open  Steve Davis4–9Finalist 3. 1990. European Open  John Parrott6–10Pobjednik 6. 1990. Svjetsko prvenstvo u snukeru  Jimmy White18–12Pobjednik 7. 1990. Grand Prix (2)  Nigel Bond10–5Pobjednik 8. 1990. Asian Open (2)  Dennis Taylor9–3Pobjednik 9. 1990. Dubai Classic (2)  Steve Davis9–1Pobjednik 10. 1990. UK Championship (2)  Steve Davis16–15Finalist 4. 1991. Classic  Jimmy White4–10Pobjednik 11. 1991. British Open (2)  Gary Wilkinson10–9Pobjednik 12. 1991. Grand Prix (3)  Steve Davis10–6Pobjednik 13. 1992. Welsh Open  Darren Morgan9–3Finalist 5. 1992. Classic (2)  Steve Davis8–9Pobjednik 14. 1992. Svjetsko prvenstvo u snukeru (2)  Jimmy White18–14Finalist 6. 1992. Dubai Classic  John Parrott8–9Finalist 7. 1993. European Open (2)  Steve Davis4–10Pobjednik 15. 1993. International Open  Steve Davis10–6Pobjednik 16. 1993. Svjetsko prvenstvo u snukeru (3)  Jimmy White18–5Pobjednik 17. 1993. Dubai Classic (3)  Steve Davis9–3Finalist 8. 1993. UK Championship (2)  Ronnie O'Sullivan6–10Pobjednik 18. 1993. European Open  Ronnie O'Sullivan9–5Pobjednik 19. 1994. Svjetsko prvenstvo u snukeru (4)  Jimmy White18–17Pobjednik 20. 1994. UK Championship (3)  Ken Doherty10–5Pobjednik 21. 1994. European Open (2)  John Parrott9–3Pobjednik 22. 1995. Svjetsko prvenstvo u snukeru (5)  Nigel Bond18–9Pobjednik 23. 1995. Grand Prix (4)  John Higgins9–5Pobjednik 24. 1995. UK Championship (4)  Peter Ebdon10–3Pobjednik 25. 1996. Svjetsko prvenstvo u snukeru (6)  Peter Ebdon18–12Pobjednik 26. 1996. UK Championship (5)  John Higgins10–9Pobjednik 27. 1997. Welsh Open (2)  Mark King9–2Pobjednik 28. 1997. International Open (2)  Tony Drago9–1Finalist 9. 1997. British Open  Mark Williams2–9Finalist 10. 1997. Svjetsko prvenstvo u snukeru  Ken Doherty12–18Finalist 11. 1997. UK Championship (3)  Ronnie O'Sullivan6–10Pobjednik 29. 1998. Thailand Masters (3)  John Parrott9–6Finalist 12. 1998. British Open (2)  John Higgins8–9Finalist 13. 1999. Welsh Open  Mark Williams8–9Pobjednik 30. 1999. Scottish Open (3)  Graeme Dott9–1Pobjednik 31. 1999. Svjetsko prvenstvo u snukeru (7)  Mark Williams18–11Pobjednik 32. 1999. British Open (3)  Peter Ebdon9–1Finalist 14. 2000. Thailand Masters  Mark Williams5–9Finalist 15. 2001. Thailand Masters (2)  Ken Doherty3–9Pobjednik 33. 2001. European Open (3)  Joe Perry9–2Finalist 16. 2002. Svjetsko prvenstvo u snukeru (2)  Peter Ebdon17–18Pobjednik 34. 2003. Welsh Open (3)  Mark Williams9–5Finalist 17. 2003. European Open (3)  Ronnie O'Sullivan6–9Pobjednik 35. 2003. British Open (4)  Ronnie O'Sullivan9–6Finalist 18. 2003. UK Championship (4)  Matthew Stevens8–10Finalist 19. 2005. Welsh Open (2)  Ronnie O'Sullivan8–9Pobjednik 36. 2005. Malta Cup (4)  Graeme Dott9–7Finalist 20. 2005. China Open  Ding Junhui5–9Finalist 21. 2006. UK Championship (5)  Peter Ebdon6–10

 Nerangirni turniri 

Legenda Masters (6) Premijer liga (6) Ostalo (26)

Br.GodinaTurnirProtivnik u finaluRezultat 1. 1986. Scottish Professional  Matt Gibson10–5 2. 1987. Scottish Professional  Jim Donnelly10–7 3. 1987. Australian Masters  Mike Hallett371–226 * 4. 1988. Scottish Professional  Murdo MacLeod10–4 5. 1988. New Zealand Masters  Mike Hallett6–1 1. 1989. Masters  John Parrott9–6 6. 1989. Continental Airlines London Masters  John Parrott4–2 7. 1989. Scottish Masters  Terry Griffiths10–1 8. 1990. Continental Airlines London Masters  John Parrott4–2 2. 1990. Masters  John Parrott9–4 9. 1990. Pontins Professional  Mike Hallett9–6 10. 1990. Scottish Masters  Terry Griffiths10–6 3. 1991. Masters  Mike Hallett9–8 11. 1991. Hong Kong Challenge  James Wattana9–1 12. 1991. Indian Challenge  John Parrott9–5 1. 1991. Matchroom League  Steve Davis** 13. 1992. European Challenge  Joe Johnson4–0 4. 1992. Masters  John Parrott9–4 14. 1992. Irish Masters  Ken Doherty9–6 2. 1992. Matchroom League  Steve Davis9–2 15. 1993. European Challenge  Tony Drago5–3 5. 1993. Masters  James Wattana9–5 3. 1994. European League  John Parrott10–7 16. 1994. Top Rank Classic  Jimmy White** 17. 1995. Scottish Masters  Peter Ebdon9–5 18. 1995. Charity Challenge  Dennis Taylor9–1 4. 1995. European League  Ken Doherty10–2 6. 1996. Masters  Ronnie O'Sullivan10–5 19. 1997.  Irish Masters  Darren Morgan9–8 20. 1997. Charity Challenge  Ronnie O'Sullivan9–8 21. 1998. Red Bull Super Challenge  John Higgins** 22. 1998. Malta Grand Prix  Ken Doherty7–6 23. 1999. Champions Cup  Mark Williams7–5 24. 1999. Irish Masters  Stephen Lee9–8 5. 2000. Premijer liga  Mark Williams9–5 25. 2001. Malta Grand Prix  Mark Williams7–6 6. 2004. Premijer liga  John Higgins9–6 26.  2009. Legende snukeraS. Weir & A. Hoyle, "Hendry wins battle of the legends", The Scotsman, 1. 11. 2009.  Ken Doherty5–3

* Odlučeno ukupnim zbirom poena u 5 frejmova. 
** Nije bilo doigravanja. Odlučeno prema ligaškoj tabeli.

 Ekipna finala 
Br.GodinaTurnirProtivnici u finaluRezultat 1. 1987. Svjetsko prvenstvo parova (s Mikeom Hallettom)  Cliff Thorburn  Dennis Taylor12–8 2. 1991. Svjetski Masters (muški parovi) (s Mikeom Hallettom)  Brady Gollan   Jim Wych 8–5 3. 1996. Svjetski kup (s ekipom Škotske) 10–7 4. 2001. Kup nacija (s ekipom Škotske) 6–2

 Amaterska finala 
Br.GodinaTurnirProtivnik u finaluRezultat 1. 1983. Škotsko prvenstvo U-16 2. 1984. Škotsko amatersko prvenstvo  David Sneddon  3. 1985. Škotsko amatersko prvenstvo  Jim McNellan 

 Hendryjevi maksimalni brejkovi 
 Datum Protivnik Turnir Video 1. 24. 5. 1992.  Willie Thorne Matchroom League  2. 27. 4. 1995.  Jimmy White Svjetsko prvenstvo  3. 25. 11. 1995.  Gary Wilkinson UK Championship  4. 5. 1. 1997.  Ronnie O'Sullivan Charity Challenge  5. 16. 5. 1998.  Ken Doherty Premijer liga  6. 19. 9. 1999.  Peter Ebdon British Open  7. 22. 11. 1999.  Paul Wykes UK Championship  8. 25. 2. 2001.  Mark Williams Malta Grand Prix  9. 28. 4. 2009.  Shaun Murphy Svjetsko prvenstvo  10. 17. 2. 2011.  Stephen Maguire Welsh Open  11. 21. 4. 2012.  Stuart Bingham Svjetsko prvenstvo 

 Nagrade 

 Nagrada Godina Red Britanskog carstva (MBE) 1994. Sportska ličnost godine BBC Scotlanda 1987, 1996. WPBSA igrač godine 1990, 1991, 1992, 1993, 1995, 1996. WPBSA mladi igrač godine 1988. WPBSA nastup godine 1995.
 Reference 

 Vanjski linkovi 

 Hendryjev profil na World Snookeru
 Hendryjevi rezultati i statistike  na Cue Trackeru
 Hendryjev profil na Global Snookeru
 Hendryjev profil na WWW Snookeru
 Hendryjev profil na Pro Snooker Blogu
 Hendryjev klub za snuker i bilijar 

Kategorija:Rođeni 1969.
Kategorija:Živi ljudi
Kategorija:Biografije, Edinburgh
Kategorija:Škotski snukeraši